**Ministru kabineta noteikumu projekta „Grozījumi Ministru kabineta 2010. gada 28. decembra noteikumos Nr. 1228 „Noteikumi par lielgabarīta un smagsvara pārvadājumu atļaujas izsniegšanas valsts nodevas apmēru, samaksas kārtību un atbrīvojumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2010. gada 28. decembra noteikumos Nr. 1228 „Noteikumi par lielgabarīta un smagsvara pārvadājumu atļaujas izsniegšanas valsts nodevas apmēru, samaksas kārtību un atbrīvojumiem”” (turpmāk – projekts) izstrādāts pēc Satiksmes ministrijas iniciatīvas, ņemot vērā, ka Ministru kabineta noteikumu projekta “Grozījums Ministru kabineta 2010. gada 6. aprīļa noteikumos Nr. 343 „Noteikumi par lielgabarīta un smagsvara pārvadājumiem”” (izstrādāts atbilstoši Ministru kabineta 2016. gada 9. augusta sēdes protokollēmuma (prot. Nr. 39 47.§) 3.3. apakšpunktam) par lielgabarīta un smagsvara atļaujas termiņa sasaistīšanu un autoceļu lietošanas nodevas samaksu saskaņošanas gaitā tika konstatēts, ka nepieciešams valsts nodevu diferencēt atkarībā no termiņa, uz kuru izdota lielgabarīta un smagsvara pārvadājumu atļauja.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2010. gada 28. decembra noteikumu Nr. 1228 „Noteikumi par lielgabarīta un smagsvara pārvadājumu atļaujas izsniegšanas valsts nodevas apmēru, samaksas kārtību un atbrīvojumiem” (turpmāk – Noteikumi Nr. 1228) pielikuma 3.punktā noteikts, ka valsts nodevas apmērs, ja normatīvajos aktos noteiktajā kārtībā tiek izsniegta lielgabarīta un smagsvara pārvadājumu atļauja uz noteiktu laiku, ir vienāds neatkarīgi no tā, vai atļauja tiek izsniegta, piemēram, uz trīs mēnešiem vai 12 mēnešiem. Līdz ar to pašlaik lielgabarīta un smagsvara pārvadājumu atļaujas, kas tiek izsniegtas uz noteiktu laiku, parasti tiek izsniegtas uz maksimālo termiņu – 12 mēnešiem.Ar grozījumu Ministru kabineta 2010. gada 6. aprīļa noteikumos Nr. 343 „Noteikumi par lielgabarīta un smagsvara pārvadājumiem” (turpmāk – Noteikumi Nr. 343) plānots noteikt, ka tad, ja Noteikumu Nr. 343 9., 36. un 40.punktā minēto atļauju lielgabarīta un smagsvara kravu pārvadāšanai (ja transportlīdzeklim saskaņā ar veicamo darbu specifiku nepieciešams pārvadājumu veikt bieži un atkārtoti; dalāmu kokmateriālu un lauksaimniecības produkcijas lielgabarīta un smagsvara kravu pārvadāšanai ar specializētajiem lielgabarīta un smagsvara transportlīdzekļiem; dolomīta akmens un cementa lielgabarīta un smagsvara kravu pārvadāšanai ar lielgabarīta un smagsvara transportlīdzekļiem) izsniedz, lai pārvietotos pa valsts autoceļiem, par kuru lietošanu maksājama autoceļu lietošanas nodeva, atļauju izsniedz uz noteiktu laiku līdz 12 mēnešiem, bet ne ilgāk kā par termiņu, līdz kuram par konkrēto transportlīdzekli ir samaksāta autoceļu lietošanas nodeva. Nepieciešams valsts nodevu diferencēt atkarībā no termiņa, uz kuru izdota lielgabarīta un smagsvara pārvadājumu atļauja, tādējādi neparedzot papildu finansiālu slogu pārvadātājiem, kas vēlēsies samaksāt autoceļu lietošanas nodevu uz īsāku termiņu nekā 12 mēneši, līdz ar to lielgabarīta un smagsvara atļauju saņemot biežāk. Pamatojoties uz iepriekš minēto, valsts nodeva ir proporcionāli samazināta atkarībā no tā, vai lielgabarīta un smagsvara pārvadājumu atļauju izsniedz līdz vienam, trīs, sešiem vai 12 mēnešiem. Ņemot vērā, ka ir runa par regulāriem pārvadājumiem, nav paredzēts samazināts nodevas apmērs par īsāku termiņu kā viens mēnesis, jo atļaujas pieprasīšana, piemēram, katru nedēļu, radītu pārmērīgu administratīvu slogu.Vienlaikus ar projektu tiek svītrots Noteikumu Nr. 1228 pielikuma 3.2.apakšpunkts, jo Noteikumos Nr. 343 nav paredzēta iespēja lielgabarīta un smagsvara pārvadājumu atļauju saņemt uz noteiktu termiņu līdz 36 mēnešiem.2. Šobrīd tiek mainītas vairākas kredītiestāžu iekšējās sistēmas un pakalpojumi, un turpmāk nodevas iemaksu veikšanas iespējas valsts pamatbudžeta ieņēmumos skaidrā naudā ir ierobežotas. Līdz ar to ir nepieciešams svītrot 3.2. un 6.1.apakšpunktu, turpmāk paredzot iespēju nodevu samaksāt tikai, izmantojot bezskaidras naudas norēķinus (ar pārskaitījumu) vai maksājumu karti.  |
| 3. | Projekta izstrādē iesaistītās institūcijas | Satiksmes ministrija, VAS „Latvijas Valsts ceļi” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Lielgabarīta un smagsvara kravu pārvadātāji, kuriem saskaņā ar veicamo darbu specifiku nepieciešams pārvadājumu veikt bieži un atkārtoti.2. Dalāmu kokmateriālu (apaļkoku, šķeldas, koksnes gabalatlieku, mizu un skaidu) lielgabarīta un smagsvara kravu pārvadātāji.3. Dalāmu lauksaimniecības produkcijas (graudu, rapša, kartupeļu un svaigpiena) lielgabarīta un smagsvara kravu pārvadātāji.4. Dalāmu dolomīta akmens un cementa lielgabarīta un smagsvara kravu pārvadātāji.5. VAS “Latvijas Valsts ceļi”. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs pozitīva ietekme uz sabiedrību, jo pārvadātāji varēs izvēlēties sev izdevīgāko variantu – saņemt lielgabarīta un smagsvara pārvadājumu atļauju vienreiz gadā, vienlaicīgi samaksājot autoceļu lietošanas nodevu uz gadu, vai maksāt autoceļu lietošanas nodevu vairākas reizes gadā, attiecīgi vairākas reizes gadā arī saņemot lielgabarīta un smagsvara pārvadājumu atļauju uz īsāku termiņu, vienlaicīgi nepalielinoties gadā samaksājamās valsts nodevas apmēram. |
| 3. | Administratīvo izmaksu monetārs novērtējums | Administratīvo izmaksu izmaiņas nav iespējams aprēķināt, jo nav zināms, cik pārvadātāji izmantos iespēju lielgabarīta un smagsvara pārvadājumu atļauju saņemt biežāk nekā reizi gadā. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2017 gadu | Izmaiņas, salīdzinot ar 2017 gadu | Izmaiņas, salīdzinot ar 2017 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |
| 5. Precizēta finansiālā ietekme: |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav aprēķināma finansiāla ietekme, jo pārsvarā pārvadātāji, uz kuriem attiecas projekts, lielgabarīta un smagsvara pārvadājumu atļauju saņem uz visu gadu, līdz ar to plānots, ka kopumā varētu mainīties tikai tas, ka lielgabarīta un smagsvara pārvadājumu atļauja tiks pieprasīta vairākas reizes gadā, nevis par visu gadu uzreiz. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir izstrādāts Ministru kabineta noteikumu projekts “Grozījums Ministru kabineta 2010. gada 6. aprīļa noteikumos Nr. 343 „Noteikumi par lielgabarīta un smagsvara pārvadājumiem””, saskaņā ar kuru paredzēts noteikt, ka tad, ja Noteikumu Nr. 343 9., 36. un 40.punktā minēto atļauju lielgabarīta un smagsvara kravu pārvadāšanai (ja transportlīdzeklim saskaņā ar veicamo darbu specifiku nepieciešams pārvadājumu veikt bieži un atkārtoti; dalāmu kokmateriālu un lauksaimniecības produkcijas lielgabarīta un smagsvara kravu pārvadāšanai ar specializētajiem lielgabarīta un smagsvara transportlīdzekļiem; dolomīta akmens un cementa lielgabarīta un smagsvara kravu pārvadāšanai ar lielgabarīta un smagsvara transportlīdzekļiem) izsniedz, lai pārvietotos pa valsts autoceļiem, par kuru lietošanu maksājama autoceļu lietošanas nodeva, atļauju izsniedz uz noteiktu termiņu līdz 12 mēnešiem, bet ne ilgāk kā par termiņu, līdz kuram par konkrēto transportlīdzekli ir samaksāta autoceļu lietošanas nodeva. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2017.gada 4.janvārī.Projekts nosūtīts Autopārvadātāju asociācijai “Latvijas auto”, biedrībai “Zemnieku saeima”, Latvijas Kokrūpniecības federācijai, Latvijas Darba devēju konfederācijai, Latvijas Tirdzniecības un rūpniecības kamerai, SIA “Cemex”, SIA “Pļaviņu DM”.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē. |
| 3. | Sabiedrības līdzdalības rezultāti | Saņemta SIA “Cemex” 2017. gada 16. janvāra vēstule Nr. 07/01/2017, kurā informēts, ka daļa no SIA “Cemex” un citu pārvadātāju autoparka netiek izmantota visu gadu, līdz ar to grozījumi Noteikumos Nr.343 uzliks pienākumu maksāt autoceļu lietošanas nodevu par lielāku periodu, nekā tiks veikts pārvadājums.Pamatojoties uz iepriekš minēto, projektā ir paredzēts valsts nodevas apmērs par lielgabarīta un smagsvara pārvadājumu atļaujas izsniegšanu uz termiņu līdz vienam mēnesim. Tādējādi pārvadātājiem, kuri pārvadājumus veic sezonāli vai kuri izvēlas maksāt autoceļu lietošanas nodevu reizi mēnesī, būs iespēja lielgabarīta un smagsvara pārvadājumu atļauju iegūt uz termiņu līdz vienam mēnesim, vienlaikus maksājot valsts nodevu, kas ir proporcionāli samazināta atkarībā no atļaujas derīguma termiņa. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Anotācijas V sadaļa – projekts šo jomu neskar.

Satiksmes ministrs U. Augulis

Vīza: valsts sekretārs K. Ozoliņš

28.02.2017. 14:11

1409

D. Supe, 67028253

dace.supe@sam.gov.lv

K.Marinska, 67028066

Karina.marinska@sam.gov.lv